Document ID: 32000R2771

Κανονισμός (ΕΚ) αριθ. 2771/2000 της Επιτροπής
της 18ης Δεκεμβρίου 2000
για τροποποίηση του κανονισμού (ΕΚ) αριθ. 2789/98 για την προσωρινή παρέκκλιση του κανονισμού (ΕΚ) αριθ. 1445/95 περί λεπτομερειών εφαρμογής του καθεστώτος πιστοποιητικών εισαγωγής και εξαγωγής του τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του βοείου κρέατος(1), και ιδίως το άρθρο 29 παράγραφος 2,
Εκτιμώντας τα ακόλουθα:
(1) Ο κανονισμός (ΕΚ) αριθ. 2789/98 της Επιτροπής(2), όπως τροποποιήθηκε τελευταία από τον κανονισμό (ΕΚ) αριθ. 1439/2000(3), θέσπισε προσωρινή παρέκκλιση από τις διατάξεις του κανονισμού (ΕΚ) αριθ. 1445/95 της Επιτροπής, της 26ης Ιουνίου 1995, περί λεπτομερειών εφαρμογής του καθεστώτος πιστοποιητικών εισαγωγής και εξαγωγής του τομέα του βοείου κρέατος(4), όπως τροποποιήθηκε τελευταία από τον κανονισμό (ΕΚ) αριθ. 1659/2000(5).
(2) Οι εν γένει οικονομικές συνθήκες που αφορούν την εξαγωγή βοείου κρέατος επιτρέπουν να καταστούν προσωρινά ελαστικότεροι ορισμένοι όροι. Κατά συνέπεια, η αύξηση της διάρκειας ισχύος των πιστοποιητικών εξαγωγής που συνεπάγονται προκαθορισμό της επιστροφής από 30 σε 60 ημέρες και η επέκταση της παρέκκλισης του άρθρου 10 παράγραφος 5 του κανονισμού 1445/95, στα προϊόντα που υπάγονται στον κωδικό ΣΟ 0202, που επιτρέπονται επί του παρόντος, μπορούν να παραταθούν. Πρέπει λοιπόν να επεκταθεί η διάρκεια ισχύος του κανονισμού (ΕΚ) αριθ. 2789/98.
(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 δεύτερο εδάφιο του κανονισμού (ΕΚ) αριθ. 2789/98, η ημερομηνία "31 Δεκεμβρίου 2000" αντικαθίσταται από την ημερομηνία "30 Ιουνίου 2001".
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 2001.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Δεκεμβρίου 2000.

Labels: 3
17
6